शिक्षा मंत्री Govind Singh Dotasara ने महिलाओं को लेकर दिया ये विवादित बयान
इंटरनेट डेस्क। राजस्थान के शिक्षा मंत्री गोविंद सिंह डोटासरा इन दिनों अपने एक बयान को लेकर सुर्खियों में बने हुए हैं। अंतरराष्ट्रीय बालिक दिवस पर राजस्थान कांग्रेस के प्रदेशाध्यक्ष गोविंद सिंह डोटासरा ने महिलाओं को लेकर विवादित बयान दिया था।
इस दौरान डोटासरा ने कहा कि जिन स्कूलों में महिला स्टाफ है वहां झगड़े अधिक होते हैं। यही बात उन्हें पुरुषों से आगे निकलने से रोकती है। राजस्थान के शिक्षा मंत्री ने कहा कि मेरे पास ऐसी बहुत सी रिपोर्ट आती हैं, जहां महिलाएं स्कूलों में झगड़ा करती हैं। अगर महिलाएं इन छोटी-छोटी बातों में सुधार कर लें तो वह पुरुषों से आगे निकल जाएंगी।
शिक्षा मंत्री गोविंद सिंह डोटासरा ने इस दौरान चुटकी लेते हुए ये बात भी बोल दी कि महिलाओं के झगड़े के कारण अध्यापकों और प्रधानाचार्यों को सैरीडॉन तक खानी पड़ जाती है। शिक्षा मंत्री गोविंद सिंह डोटासरा महिलाओं को लेकर दिए गए इस बयान को लेकर अब भाजपा के निशाने पर आ गए हैं।